Vilanova mart oyining oxiriga qadar Nyu-Yorkda davolanadi

“Barselona” bosh murabbiyi Tito Vilanova operatsiya orqali rak o‘simtasini oldirib tashlagandi. Endilikda u martning oxiriga qadar davolanishi kerak. El Mundo Deportivo nashri xabariga ko‘ra, mutaxassis bu vaqt mobaynida Nyu-Yorkda bo‘ladi.

 foto: telegraph.co.uk
Sal oldin kimyoterapiya olayotgan paytida yuzaga keladigan tanaffus orasida Titoning Barselonaga kelib-ketishi mumkinligi haqida yozilgandi. Ammo shifokorlar uzoq uchish muarbbiyni toliqtirib qo‘yishini ta’kidlashdi.
Ayni paytda “Barselona”ni Vilanovaning yordamchisi Xordi Roura boshqarib turibdi. U har bir qarorni qabul qilish oldidan Tito bilan telefon orqali bog‘lanmoqda.